שני קטינים, בני 16 ו-15, נעצרו אתמול (שלישי) בחשד לריסוס כתובות נאצה על קירות מנזר הדורמציון בירושלים. לדברי המשטרה, החשודים הועבר לחקירה ויובאו היום להארכת מעצרו בבית משפט השלום בירושלים.
ביום ראשון התגלו כתובת המאיימות בפגיעה בנוצרים על גבי מבני מנזר הדורמציון ועל גבי הוספיס בעיר העתיקה. בין השאר נכתב על קירות ודלתות המנזר: "מוות לנוצרים הכופרים אויבי ישראל", "נקמת בני ישראל עוד תבוא", "יימח שמו וזכרו הממזר" וכן "לשחוט את העבודה זרה". כתובות דומות נמצאו גם על קירות המכון לכוהני דת של הפטריארכיה האורתודוקסית שבהר ציון.